WORK โบรกฯหั่นประมาณการกำไรปี61-62 แนะนำถือเป้า 48 บาท 
WORK โบรกฯหั่นประมาณการกำไรปี61-62 แนะนำถือเป้า 48 บาท 
5 มิ.ย. 2561

บล.ฟินันเซีย ไซรัส ระบุในบทวิเคราะห์วันนี้(5มิ.ย.) ว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK แนวโน้มไตรมาส2/61 กำไรน้อยกว่าตลาดเคยคาด โตปานกลาง เทียบไตรมาสก่อนหน้าและลดลงมาก เทีบช่วงเดียวกันของปีก่อนจากอัตราค่าโฆษณาเฉลี่ยลดลงราว 3% เทียบไตรมาสก่อนหน้าจาก Rating ช่อง WPTV ฟื้นช้า แม้คาดอัตราใช้เวลาโฆษณาเพิ่มตามฤดูกาล และจะเริ่มตั้งสำรองโบนัสพนักงานในไตรมาสนี้ จากเดิมบันทึกทั้งก้อนในไตรมาสสุดท้าย แม้คาดหวัง Rating ดีขึ้นตั้งแต่เดือนมิ.ย.
ปรับประมาณการกำไรปกติปี 2018-2019 ลง 24-28% เป็นกำไรลดลง 10.9% จากฐานสูงในไตรมาส2/60-ไตรมาส3/61 ส่วนใหญ่จากปรับประมาณการรายได้ช่อง WPTV ลง สอดคล้องกับเป้าของบริษัทที่ปรับลง และปรับลด L-T Growth เป็น 2% สะท้อนมุมมองแนวโน้มระยะยาวด้อยกว่าเคยคาด ทำให้ราคาเป้าหมายปี 2018 ปรับลงเป็น 48 บาท จากเดิม 78 บาท (DCF) ราคาหุ้นปรับลงมาสะท้อนส่วนใหญ่แล้ว คงคำแนะนำ ถือ